સુરેન્દ્રનગર જિલ્લાની એકમાત્ર સરકારી એમ.પી.શાહ સાયન્સ અને આર્ટસ કોલેજમાં હજારો વિદ્યાર્થીઓ અભ્યાસ કરે છે. જેમાં સાયન્સ અને આર્ટસમાં એફ.વાય. એસ.વાય. અને ટી.વાય સહિત અને અનુસ્નાતક અભ્યાસની વ્યવસ્થા છે. પરંતુ વિદ્યાર્થીઓને પીવાના પાણીની ભારે મુશ્કેલી પડે છે. આ ઉપરાંત દૂર-દૂરથી આવતા વિદ્યાર્થીઓના વાહનોના પાર્કિંગની પણ સમસ્યા માથાના દુખાવારૂપ બની છે. જ્યારે કોલેજમાં પ્રિન્સીપાલ સહિત સ્ટાફ દ્વારા તોછડાઈભર્યું વર્તન થતું હોવાની લેખિત રજૂઆત વિદ્યાર્થીઓએ કરી છે.